
	Autors

	1.
	Noteikumu projekts
3.2. ņem vērā sabiedrības pārstāvju specifiskās vajadzības (piemēram, sagatavo informāciju par apspriežamo jautājumu, ievērojot vieglās valodas principus, nodrošina iespēju pievienoties apspriedei attālināti, rīko apspriedi tuvāk tiešajai mērķgrupai, nodrošina ēku piekļūstamību personām ar kustību traucējumiem, sniedz atbalstu dalības pieteikšanai gadījumā, ja personai nav pietiekamas digitālās prasmes).
	Priekšlikums
Aicinām izvērtēt iespēju precizēt noteikumu projekta 3.2.apakšpunkta redakciju, iekavās uzskaitītos piemērus papildinot ar nosacījumu “pēc iespējas” vai “kur iespējams”. Vēršam uzmanību, ka ne visas uzskaitītās prasības vienmēr būs iespējams izpildīt (fiziski nav iespējams nodrošināt ēku piekļūstamību, ja tāda nav izbūvēta, vieglās valodas principu piemērošana var prasīt attiecīgas apmācības no darbiniekiem, kas darba uzdevumu veikšanai izmanto nepieciešamo terminoloģiju, utml.). 
Piedāvātā redakcija
-
	Elīna Puriņa (FM) (Anna Pukse (FM) vietā)

	2.
	Noteikumu projekts
4. Institūcija sabiedrības līdzdalības kārtību piemēro attīstības plānošanas dokumentu projektu (turpmāk – projekts) izstrādē. Sabiedrības līdzdalību, ievērojot šajos noteikumos noteiktās prasības, nodrošina arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā, kā arī publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. Lai informācija par sabiedrības līdzdalības iespējām sasniegtu sabiedrības pārstāvjus, kurus skar vai interesē projekts, institūcija mērķtiecīgi izplata minēto informāciju, izmantojot dažādus komunikācijas kanālus vai saziņas veidus. Ja projekta izstrādes procesā netiek nodrošinātas sabiedrības līdzdalības iespējas, institūcija lēmumu neiesaistīt sabiedrības pārstāvjus pamato, sniedzot skaidrojumu attīstības plānošanas dokumentā, tiesību akta projekta sākotnējās ietekmes novērtējuma ziņojumā (turpmāk – anotācija) vai paskaidrojuma rakstā.
	Priekšlikums
Aicinām pārskatīt noteikumu projekta 4.punktā ietverto nosacījumu “institūcija mērķtiecīgi izplata minēto informāciju, izmantojot dažādus komunikācijas kanālus vai saziņas veidus”, nosakot pēc iespējas skaidrus un izsekojamus saziņas kanālu veidus (kā iespējamos risinājumus norādot, piemēram, iekavās), lai, izpildot MK noteikumos noteiktās prasības, nerastos domstarpības starp iestādēm un sabiedrības līdzdalības dalībniekiem. 
Piedāvātā redakcija
-
	Elīna Puriņa (FM) (Anna Pukse (FM) vietā)

	3.
	Noteikumu projekts
7. Lai sabiedrības pārstāvjus informētu par līdzdalības iespējām, institūcija sagatavo paziņojumu (1. pielikums) un atbilstoši normatīvajiem aktiem par kārtību, kādā iestādes ievieto informāciju internetā, publicē to attiecīgās institūcijas oficiālās tīmekļvietnes sadaļā "Sabiedrības līdzdalība". Paziņojumu par līdzdalības iespējām var izplatīt arī citos sabiedrībai pieejamos veidos, lai iespējami labāk sasniegtu mērķgrupu. 
	Priekšlikums
Lūdzam izvērtēt noteikumu projekta 7.punkta pēdējā teikuma nepieciešamību, ņemot vērā, ka noteiktais nosacījums pēc būtības dublē noteikumu projekta 4.punktā iekļauto nosacījumu.
Piedāvātā redakcija
-
	Elīna Puriņa (FM) (Anna Pukse (FM) vietā)

	4.
	Noteikumu projekts
20.3. nav sniegts teksta formātā (piemēram, fotogrāfijas, zīmējumi);
	Priekšlikums
Aicinām izvērtēt, vai noteikumu projekta 20.3.akšpunktā ietvertais nosacījums nav pretrunā ar noteikumu projekta 19.punktā norādīto “Apkopojumā sabiedrības pārstāvja sniegtais viedoklis iekļaujams neatkarīgi no veida un formas, kādā tas ticis sniegts”.

Piedāvātā redakcija
-
	Elīna Puriņa (FM) (Anna Pukse (FM) vietā)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam precizēt anotācijas 3.sadaļu ņemot vērā, ka finansējums noteikumu projektā paredzētajam Valsts kancelejas budžetā jau ir piešķirts.
 
Piedāvātā redakcija
-
	Arta Bērziņa (FM)



